The Lone Boat Weekender Tote Bag for Sale by Carolyn Shireman
The Lone Boat Weekender Tote Bag
weekender tote bags boat ocean sea fishing oar greek beach carolyn Maar sê nou hy is n Meesterskilder? begin mevrou Vlekloos wonder. Hy skep dalk n meesterstuk op ons kinders se skoon, oop leegheid. - PDF
Download "Maar sê nou hy is n Meesterskilder? begin mevrou Vlekloos wonder. Hy skep dalk n meesterstuk op ons kinders se skoon, oop leegheid."
1 Jeremia 1:4-19 Agtergrond Jeremia het vir meer as vyftig jaar as profeet opgetree. Dit was in die tyd toe die Babiloniërs die destydse bekende wêreld oorheers het en ook vir Juda bedreig het. Hy was self van die Noordryk, maar is geroep om in die Suidryk te profiteer. Hy moes die volk aanspreek en oproep tot bekering. Hy het in botsing gekom met valse profete wat voorspoed vir die volk voorspel het. Hy het gewaarsku dat God oorlog, pes, hongersnood en ballingskap op Juda se pad sou bring. Dit het toe gebeur in Jeremia se tyd toe die Babiloniërs Israel in 586 v.c. verslaan het. Inleiding Een sonskyndag staan twee papiervroue, Mevrou Spierwit en mevrou Vlekloos, deur die venster na hulle twee pragtige papierdogters en kyk. Kyk net vir Spierwitjie, sê haar trotse ma. Die witste. Suiwerste stukkie papier wat ek nog ooit gesien het, al moet ek dit self sê. Ek sal nie toelaat dat enige iets haar skoonheid bederf met n spikkeltjie kleur of spatseltjie vuil nie. En my klein Vleklosie is darem self n stukkie silwerskoon prag. Kyk hoe wonderlik wit is sy. Nie eens die beduidenis van n kolletjie op haar te sien nie. Ja-nee, sug Ma Spierwit tevrede, ons kon darem nog sover daarin slaag om ons kinders te beskerm teen die bedrieglike kleure en skakerings en skadu s van die lewe. Maar wie kom daar ver aan? vra mevrou Vlekloos met haar hand voor haar oë. Die figuur wat al nader kom, dra n palet en verfkwaste in sy hand, en nou merk die twee papiervriendinne ook die helder maar sagte lig in sy oë. Jy dink tog nie hy sal op ons kinders wil skilder nie? vra mevrou Spierwit benoud. Mevrou Vlekloos merk op hoe hy na hulle kinders kyk en fluister: Dit lyk my is presies wat hy wil doen. Daar is nie n manier waarop ek dit sal toelaat nie, sis mevrou Spierwit. Geen skilder gaan my kind se suiwer skoonheid skend solank as ek dit kan keer nie. Maar sê nou hy is n Meesterskilder? begin mevrou Vlekloos wonder. Hy skep dalk n meesterstuk op ons kinders se skoon, oop leegheid. Maar aan die ander kant, kap mevrou Spierwit terug, kan hy ook n hopelose gemors van alles maak. Nee, ek waag nie die kans nie! Ek sal sorg dat my kind spierwit bly tot die dag van my dood. So het dit gekom dat, toe die Kunstenaar die twee ma s kom vra om sy droom op hulle kinders te teken, mevrou Spierwit botweg geweier het. Sy het die veld in gevlug met haar dogter. En die het leeg en dorwit daar bly lê totdat die reën haar deurdrenk het en die wind haar verwaai het. Mevrou Vlekloos het skaam na die Kunstenaar gekyk: Ek vertrou my kind toe aan die werk van u hande. En klein Vleklosie het haar hand vir die Meesterskilder gegee. Hy het vlammende kleure op
2 haar geskilder n unieke weergawe van sy droom vir haar. En in die jare daarna het baie mense na die skildery kom kyk en in die diepte en skoonheid daarvan hulle eie drome teruggevind. (Uit: Die Grootstoriesboek, bl. 51) In hierdie storie word die Meesterskilder met n hoofletter geskryf. Die Meesterskilder is God. Hierdie storie gaan oor God wat op elkeen van ons as spierwit en vleklose papiere n unieke weergawe van sy droom vir ons wil skilder. Van ons vra Hy om beskikbaar te wees. Dit is presies wat ons lees van Jeremia. God wat op Jeremia se spierwit en vlekkelose papier sy unieke droom wou skilder en Jeremia wat (teësinnig) beskikbaar is. 1. God wat kies en roep Jeremia word geroep deur God se woord wat tot hom kom. Meer word daar nie gesê nie. Ons weet nie of dit n gesig was wat hy gesien het of n droom wat hy gedroom het of n engel wat aan hom verskyn het nie. Die hoe is in elk geval nie belangrik nie. Wat wel belangrik is, is dat God hom roep. God roep hom deur die versekering te gee dat Hy die Skepper God is. Hy het Jeremia geskep en gevorm. Maar dit gaan verder as net dat God die Skepper is. Skepper skep die indruk van veraf en groot. God was betrokke. God het Hom geken. Dit gaan dus oor n verhouding n persoonlike verhouding. God het hom aan Hom gewy. God het hom aangestel as profeet. Dit was God se unieke droom vir Jeremia. Voordat hy geskep en gevorm is, het God hom bestem as profeet. Jeremia sou nie maar net n spierwit en vlekkelose papier wees nie. Hy sou profeet van God wees. 2. Jeremia maak beswaar Jeremia self is nie baie opgewonde as God hom roep nie. Hy maak dadelik beswaar. Hy kan nie goed praat nie en is jonk. Wie is hy om God se profeet te wees. In die proses hou hy nie rekening met God se droom vir sy lewe nie. Hy wil maar net n spierwit en vlekkelose papier bly. God moet maar liewer nie op hom skilder nie. Dit is asof hy nie God se woorde gehoor het nie niks verstaan het van die feit dat God hom gemaak het en hom ken nie. 3. God verseker Jeremia van sy teenwoordigheid Jeremia se verskonings van te jonk wees al klink dit dalk vir ons geldig val op dowe ore. Vir God is dit nie n geldige verskoning nie. God het immers n droom vir Jeremia. Hy ken Jeremia. Hy het hom geskep. Hy gee aan Jeremia die versekering: Ek is by jou. Daarom hoef hy nie bang te wees nie. Hy hoef nie te skuil agter sy jeugdigheid nie. Jeremia moet gaan waarheen God hom stuur. Hy moet gaan sê wat God hom beveel om te sê. Jeremia word eintlik maar opgeroep om God te vertrou. Hy moet God as Meesterskilder vertrou. Hy hoef nie spierwit en vlekkeloos te probeer bly nie. God sal die volmaakte skildery op sy wit papier voltooi.
3 4. God rus Jeremia toe Nie net verseker God vir Jeremia van sy teenwoordigheid nie, Hy rus hom ook toe. Hy raak Jeremia se mond aan en lê daarmee die woorde in Jeremia se mond. So word die dilemma van sy jeugdigheid en die feit dat hy nie goed kan praat nie weggeneem. God stel hom in staat om sy roeping te kan uitvoer. God stel hom aan om profeet te kan wees. God is die bekwame skilder wat op Jeremia se spierwit en vlekkelose papier die meesterstuk skilder. Hy wat Jeremia roep en verseker van sy sorg, rus hom ook toe. 5. Jeremia se opdrag Jeremia se opdrag is beslis nie maklik nie. Hy moes aan Israel straf gaan verkondig. Hy moes hulle inlig dat die Babiloniërs wat hulle bedreig, gaan hulle verslaan. Ek het vroeër gesê dat dit toe ook so gebeur het nog in Jeremia se leeftyd. Jeremia se opdrag word beskryf as afbreek, uitroei en plat slaan. Maar ook as bou en vestig. Wat hierdie opdrag nog moeiliker maak is God se versekering dat dit beslis nie maklik gaan wees nie. Die koningshuis en al die amptenare, die priesters en die bevolking sal teen hom wees. As n mens die verhaal verder lees, dan was dit ook so. Jeremia het baie teenstand gekry. Hy het swaargekry soveel so dat hy later sy eie geboortedag vervloek het. Tog het hy voortgegaan met sy opdrag. Vir meer as vyftig jaar was hy die profeet wat God se Woord verkondig het. En God was getrou en het vir hom gesorg net soos wat God beloof het. God het volgens sy droom voort geskilder op Jeremia se spierwit en vlekkelose lewenspapier. God die Meesterskilder het sy meesterskildery voltooi. Jeremia was gewillig, beskikbaar om op geskilder te word. Toepassing 1. Roeping Dit wat God van Jeremia sê, is ook waar van ons elkeen: God het ons geskep en gevorm. God het ons geken van voor ons geboorte af. God het n droom vir elkeen van ons. God roep ons. God wil op elkeen van ons se spierwit en vlekkelose lewenspapier as Meesterskilder sy unieke meesterskildery skilder. Ek wil die uniekheid van ons elkeen as skildery of die uniekheid van God se droom vir ons elkeen uitlig. Elkeen van ons se lewe lyk anders: ons agtergrond, ons gawes, talente en vermoëns, ons omstandighede. En dit is nie maar toevallig dat dit verskil nie. Dit is soos wat God ons lewenspapier geskilder het; ons gemaak het. Elkeen uniek. Maar elkeen in sy uniekheid word geroep: elkeen in sy huis, in sy werk, in sy woonbuurt, in sy omgewing, met sy gawes en vermoëns. Gaan dink maar n slag weer waar en waarvoor roep God jou.
4 2. Besware Ons het ook maar baie besware en verskonings. Ons kan ook nie goed praat nie of is ook jonk of... of... of... Maar nie een is geldig nie. Dit is maar net verskonings. God vra net dat ons beskikbaar en gewillig moet wees. Hy weet wie en wat ons is Hy het ons gemaak en ken ons van voor ons geboorte af. Hy roep ons om in te val met sy meestersplan vir ons lewe. 3. Ek is met julle Soos Jeremia kry ons ook vanoggend daardie versekering. God is met ons. Die versekering kry ons in talle beloftes van sy Woord. Ons hoef nie bang te wees nie. Ons wat leef in die tyd na Jesus se koms het soveel meer rede om seker te wees van God se teenwoordigheid. Jesus is Immanuel God met ons. Die Gees van God woon in ons. As God ons roep, kry ook ons die versekering dat God teenwoordig is in ons lewe. Ons kan God as Meesterskilder aan ons lewensskildery vertrou. 4. Toerusting Ons is toegerus. Toegerus deur die Gees van God wat in ons woon en die Woord van God wat ons het en ken. Ons word toegerus deur deel van God se kerk op aarde te wees. Ons word toegerus deur mede-gelowiges wat saam met ons leef. Daar is nie een van ons wat nie voldoende toegerus is vir wat God van ons vra nie. Ons het die kennis en ons het die middele tot ons beskikking. Ek onthou dat Coenie Burger in die jare wat hy moderator van die NG Kerk was vertel het dat hy by geleentheid met n swart kerkleier in gesprek was. Die het toe opgemerk: Dr. Burger, as ons beskik het oor die gehalte lidmate wat julle het, sal ons die land omkeer. Nogal n aanklag teen ons met al ons toerusting. 5. Ons opdrag Jeremia moes oordeel verkondig. Ons kan genade verkondig. Die genade van God wat in Jesus Christus gesien kan word. Ons kan die koms van God se koninkryk waarin ons elke dag leef verkondig. Ons kan God verkondig. En ook ons moet maar weet dit gaan nie altyd maklik wees nie. Verwag maar teenstand. Verwag maar verwerping. Verwag maar gespot. Maar God is getrou. Slot Sommer n storie van mevroue Spierwit en Vlekkeloos en hulle dogters. n Storie wat ons herinner dat God ons roep Hy het ons geskep en ken ons
5 Ons moet beskikbaar wees en maar die verskonings los God is met ons God rus ons toe Ons opdrag: Verkondig God God is die Meesterskilder wat op ons spierwit en vlekkelose lewenspapiere sy meesterskildery skilder.